[{"text_idx": "#000000", "text": "'Llai o dai haf yng Ngwynedd yn sgil treth uwch'"}, {"text_idx": "#000001", "text": "Mae nifer yr ail gartrefi yng Ngwynedd wedi gostwng, yn rhannol oherwydd treth newydd sydd ceisio mynd i'r afael a'r broblem ail gartrefi, medd y cyngor sir."}, {"text_idx": "#000002", "text": "Yn ol y ffigyrau diweddaraf, roedd yna 4,720 o ail gartrefi yn y sir, o'i gymharu a 5,098 y llynedd."}, {"text_idx": "#000003", "text": "Y llynedd fe benderfynodd y cyngor i godi'r premiwm treth cyngor ar ail gartrefi o 50% i 100%, yn sgil ofnau bod pobl leol methu fforddio i brynu tai yn eu cymunedau."}, {"text_idx": "#000004", "text": "Dywedodd llefarydd bod y polisi'n \"gweithredu fel gwrthanogaeth i fod yn berchen ar, neu brynu ail gartref yn yr ardal\"."}, {"text_idx": "#000005", "text": "Mae'r cyngor hefyd yn dweud bod y gostyngiad o 7.4% yn sgil ceisiadau gan berchnogion i ailddosbarthu eu heiddo'n unedau gwyliau hunan-arlwyo."}, {"text_idx": "#000006", "text": "Mae Gwynedd ar hyn o bryd yn codi premiwm 100% yn achos 3,746 o gartrefi. Mae yna bremiwm 100% hefyd yn siroedd Abertawe (ar 1,284 o gartrefi), a Phenfro (3,794)."}, {"text_idx": "#000008", "text": "Dywedodd llefarydd ar ran Cyngor Gwynedd eu bod \"yn cydweithio'n agos gyda Llywodraeth Cymru i ddatblygu mesurau newydd i reoli nifer y cartrefi gwyliau yn yr ardal\"."}, {"text_idx": "#000009", "text": "Dywedodd y cyngor mai'r bwriad yw \"atal perchnogion ail gartrefi rhag newid statws eu heiddo i osgoi talu'r premiwm treth cyngor a chynyddu nifer y tai sydd ar gael i bobl leol am bris fforddiadwy\"."}, {"text_idx": "#000010", "text": "Mae ffigyrau Llywodraeth Cymru hefyd yn amlygu darlun cymysg ymhlith cynghorau eraill sy'n codi premiwm treth cyngor o 100% ar ail dai yng Nghymru."}, {"text_idx": "#000011", "text": "Yn Sir Benfro, fe gododd nifer yr ail gartrefi o 4,068 yn 2021/22 i 4,216 eleni."}, {"text_idx": "#000012", "text": "Ond roedd yna ostyngiad yn Sir Abertawe yn yr un cyfnod - o 2,104 i 1,585."}, {"text_idx": "#000013", "text": "Dywed Cymdeithas yr Iaith Gymraeg mai \"megis rhan o'r broblem dai\" yw ail gartrefi."}, {"text_idx": "#000017", "text": "U\u0308ye deg\u0306ilseniz hemen u\u0308ye olun veya giris\u0327 yap\u0131n."}]